ข้อบัญญัติองค์การบริหารส่วนตำบลชุมแพข้อบัญญัติองค์การบริหารส่วนตำบลชุมแพเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลชุมแพอำเภอชุมแพ จังหวัดขอนแก่นพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลชุมแพโดยความเห็นชอบของสภาองค์การบริหารส่วนตำบลชุมแพ และนายอำเภอชุมแพ จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลชุมแพ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลชุมแพ อำเภอชุมแพ จังหวัดขอนแก่น พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่า พื้นที่ในบริเวณด้านเหนือ จดแนวเขตเทศบาลเมืองชุมแพด้านใต้ ซึ่งเป็นเส้นตรงที่ลากต่อจากเขตเทศบาลเมืองชุมแพ หลักเขตที่ ๖ไปทางทิศตะวันออกเฉียงใต้ จดแนวเขตเทศบาลเมืองชุมแพ หลักเขตที่ ๕ ด้านตะวันออกจดแนวเขตเทศบาลเมืองชุมแพ ที่เป็นห้วยกุดไผ่หินฝั่งใต้ห้วยแซงกระเทิบฝั่งใต้ตามแนวเขตเทศบาลเมืองชุมแพ จนบรรจบกับหลักเขตที่ ๔ และทางหลวงแผ่นดินหมายเลข ๒๐๑ฟากตะวันตก ด้านใต้ จดแนวเขตผังเมืองรวมด้านใต้ซึ่งเป็นเส้นตรงที่ลากต่อจากหลักเขตเทศบาลเมืองชุมแพ หลักเขตที่ ๔ ไปทางทิศตะวันออกเฉียงใต้ตามแนวทางหลวงแผ่นดินหมายเลข ๒๐๑ ฟากตะวันตก จนบรรจบกับเส้นตั้งฉากระยะ ๕๐๐ เมตรกับทางหลวงแผ่นดินหมายเลข ๒๐๑ ฟากใต้ที่จุดซึ่งอยู่ห่างจากหลักเขตเทศบาลเมืองชุมแพหลักเขตที่ ๔ ไปทางทิศตะวันออกเฉียงใต้ ตามแนวทางหลวงแผ่นดินหมายเลข๒๐๑ เป็นระยะ ๖๐๐ เมตร ด้านตะวันตก จดแนวเขตผังเมืองรวมด้านใต้ซึ่งเป็นเส้นตรงที่ลากต่อจากหลักเขตเทศบาลเมืองชุมแพ หลักเขตที่ ๖ไปทางทิศตะวันออกเฉียงใต้ จนบรรจบกับเส้นตั้งฉากระยะ ๕๐๐ เมตรกับทางหลวงแผ่นดินหมายเลข ๒๐๑ ฟากใต้ ที่จุดที่อยู่ห่างจาก หลักเขตเทศบาลเมืองชุมแพหลักเขตที่ ๔ ไปทางทิศตะวันออกเฉียงใต้ตามทางหลวงแผ่นดินหมายเลข ๒๐๑ เป็นระยะ ๖๐๐เมตร เส้นขนานระยะ ๑๐๐ เมตร กับแหล่งโบราณคดีโนนเมืองทั้งนี้ ไม่รวมถึงบริเวณแนวเขตศาสนสถานบริเวณที่ ๒ หมายความว่าพื้นที่ในบริเวณด้านทิศเหนือ จดเส้นขนานระยะ ๑๐๐ เมตร กับแหล่งโบราณคดีโนนเมืองด้านตะวันออก จดเส้นขนานระยะ ๑๐๐ เมตร กับแหล่งโบราณคดีโนนเมืองและห้วยกุดโง้งฝั่งตะวันตก ด้านใต้ จดห้วยกุดโง้ง ฝั่งเหนือ ด้านตะวันตก จดห้วยกุดตาไทฝั่งตะวันออกทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่ในท้องที่องค์การบริหารส่วนตำบลชุมแพภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภทดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิงเว้นแต่ สถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารอยู่อาศัยประเภทอาคารขนาดใหญ่(๕) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๖) ห้องแถว ตึกแถว หรือบ้านแถว(๗) อาคารชุด ตามกฎหมายว่าด้วยอาคารชุด(๘) หอพัก ตามกฎหมายว่าด้วยหอพัก(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือสุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารอยู่อาศัยประเภทอาคารขนาดใหญ่(๗) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) ห้องแถว ตึกแถว หรือบ้านแถว(๙) อาคารชุด ตามกฎหมายว่าด้วยอาคารชุด(๑๐) หอพัก ตามกฎหมายว่าด้วยหอพัก(๑๑) โรงฆ่าสัตว์(๑๒) ไซโลเก็บผลผลิตทางการเกษตร(๑๓) โรงกำจัดมูลฝอย(๑๔) โรงซื้อขายเศษวัสดุข้อ ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลชุมแพรักษาการตามข้อบัญญัตินี้ประกาศณ วันที่ ๑๑ กันยายน พ.ศ. ๒๕๕๗ทศพร เสิกภูเขียวนายกองค์การบริหารส่วนตำบลชุมแพ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลชุมแพเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลชุมแพอำเภอชุมแพ จังหวัดขอนแก่น พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลชุมแพเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลชุมแพอำเภอชุมแพ จังหวัดขอนแก่น พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๐ พฤศจิกายน๒๕๕๗กฤษดายุทธ/ผู้ตรวจ๒๐ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๓ ง/หน้า ๑๗/๑๘ พฤศจิกายน ๒๕๕๗